Af - smeÞann 2. janúar 2020 Síðast uppfært 2. janúar 2020 Í næstu frétt hér að framan er vitnað til Ásmundar Einars Daðasonar , þar sem hann hælist um af eigin verkum . Þorsteinn Sæmundsson hefur ítrekað , oftsinnis , reynt að fá svör frá ráðherranum hvað varð um svokallaðar fullnustueignir sem Íbúðalánasjóður leysti til sín og seldi aftur . Ásmundur Einar , rétt eins og aðrir ráðherrar , hafa brotið þingsköp og fleira til að halda leynd yfir hverjir fengu að kaupa íbúðirnar fjölmörgu . „ Atorkusemi félags - og barnamálaráðherra er viðbrugðið . Þannig hefur hann oft heykst á því að svara einföldum fyrirspurnum af því að hann óttast að svörin þoli ekki dagsljósið . Fýlusprengjan sem hann kastaði hérna inn áðan hefði hins vegar haft ákveðið skemmtigildi ef hún hefði ekki verið svona fíflaleg og aumingjaleg , “ sagði Þorsteinn Sæmundsson . Hér er stutt ræða Þorsteins og neðan við hana er frétt Miðjunnar af leyndarhjúpi ráðherranna . Steingrímur J. Sigfússon og Þorsteinn Sæmundsson hafa reynt að ná fram upplýsingum frá ráðherrum en hafa ekki verið virtirs svars . Þingmaðurinn Þorsteinn Sæmundsson hefur margreynt að knýja fram upplýsingar um hvað varð um miklar eignir Íbúðalánasjóðs . Forseti Alþingis og þingið sjálft hafa lagst á árar með Þorsteini . Það gagnast ekkert . Framkvæmdavaldið verst og upplýsir ekkert . „ Á morgun , á næstsíðasta degi fyrir jólahlé þingsins , verður mánuður liðinn frá því að sá sem hér stendur lagði fram í sjötta sinn fyrirspurn um sölu á fullnustueignum Íbúðalánasjóðs . Svar hefur enn ekki borist . Eins og ég segi var þessi fyrirspurn þá lögð fram í sjötta sinn , “ sagði Þorsteinn í ræðustól þingsins . „ Hún hefur verið lögð fyrir félags - og barnamálaráðherra og nú er hún lögð fyrir dómsmálaráðherra . Þessir tveir ráðherrar hafa kosið að hunsa þingið gjörsamlega með því að svara ekki fyrirspurninni . Það er líklega eitt og hálft til tvö ár frá því að hún kom fram fyrst , “ sagði hann og bætti svo við : „ Ég verð að segja , herra forseti , að þetta er algjörlega ólíðandi framkoma framkvæmdarvaldsins gagnvart Alþingi . Ég heiti á forseta að sjá til þess að þessari fyrirspurn verði svarað áður en þingið fer í jólaleyfi og að hún týnist ekki í jólabókaflóðinu . Þess vegna legg ég svo á og mæli um við forseta og bið hann um liðsinni enn einu sinni að hann hjálpi til við að þessari fyrirspurn verði svarað . “ „ Er þá ekki rétt , háttvirtur þingmaður , að við upplýsum að þetta mál á sér orðið langa sögu ? Forseti og forsætisnefnd hafa lagt sitt af mörkum , samanber umfjöllun okkar um þetta í sumar , ítarlega greinargerð sem lagaskrifstofa þingsins tók saman og bréf sem voru í framhaldi send viðkomandi ráðuneytum þar sem tekið er nokkuð afdráttarlaust af skarið um það að ráðuneytunum ber að svara fyrirspurninni . Ég tel að það megi til sanns vegar færa að forseti og forsætisnefnd hafi lagt háttvirtum þingmanni verulegt lið í þessu máli . Ég er jafn áhugasamur um að sjá svörin koma frá ráðuneytunum og hver annar í ljósi þeirrar vinnu sem þingið hefur lagt í að gera alveg skýr mörk í máli af þessu tagi . Þar er að sjálfsögðu staðinn vörður um þann mikilvæga rétt sem þingmenn hafa til að afla upplýsinga með fyrirspurnum . “